Доц. Георги Н. Николов

**Смъртта на българските средновековни владетели (VІІ-ХІV в.).**

Курсът има за цел да представи един неизследван в българската медиевистика проблем: Смъртта на българските средновековни владетели според сведенията в историческите извори. Застъпени са следните по-важни въпроси: Смъртта в представите на средновековните българи; Гробове и погребения на средновековните български владетели; надгробни надписи; византийските „убийства“ на български царе; заговорите в българския царски двор и съдбата на българските царе през ХІІ–ХІІІ в.; смърт чрез имитативна магия; загиналите в бой български владетели; Български владетели убити от византийци, сърби и турци; Археологически свидетелства за смъртта на българските владетели (съкровищата от Малая Перешчепина и Вознесенка); Живот след смъртта – български владетели, канонизирани за светци (княз Борис І­ – Михаил и цар Петър). Смъртта на българските владетели като свидетелство за обществено-политическото развитие в средновековна България. Специално внимание ще бъде обърнато на смъртта на цар Симеон Велики (27 май 927 г.), цар Петър (30 януари 969 г.), цар Самуил (6 октомври 1014 г.), цар Асен І (1196 г.), цар Калоян (1207 г.), цар Михаил ІІІ Шишман (юли 1330 г.), цар Иван Шишман (1395 г.).